Opruimingswerk op Bloubergstrand hervat na olielekkasieFoto: SANCCOB Die stad se rampbestuurowerhede sê hulle is Vrydagaand van die situasie in kennis gestel. Volgens ŉ woordvoerder, Wilfred Solomons-Johannes, sê ŉ strook van sowat 1km lank word deur die olielek geraak. Hy sê sensitiewe gebiede soos Robbeneiland en die gebied om Koeberg-kernkragstasie sal eerste aandag kry. Die Seli 1 is sedert 2009 aan die kus by Bloubergstrand gestrand. Die skip is egter besig om uitmekaar te breek weens rowwe seetoestande en sterk winde. Solomons-Johannes sê twee robwelpies en ŉ paar seemeeu is reeds dood as gevolg van die olielekkasie. Die strand bly intussen gesluit vir die publiek.